CELEX: 32014R1035
Language: lv
Date: 2014-09-25 00:00:00
Title: Komisijas Īstenošanas regula (ES) Nr. 1035/2014 ( 2014. gada 25. septembris ) par atsevišķu preču klasifikāciju kombinētajā nomenklatūrā

1.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 287/3
            
         KOMISIJAS ĪSTENOŠANAS REGULA (ES) Nr. 1035/2014
   (2014. gada 25. septembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 25. septembrī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ĢD ģenerāldirektors
         
         Heinz ZOUREK
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Turbīnas darbrats no sakausējuma uz niķeļa bāzes, satur radiāli novietotas lāpstiņas un centrālo asi, kas jānovieto uz izplūdes gāzu turbokompresora vārpstas.
                              Darbrats ir sastāvdaļa turbīnai, kas pārvērš ienākošo motora izplūdes gāzu enerģiju rotācijas kustībā turbokompresora darbrata griešanai.
                           
                        Sk. 1. attēlu (1).
               
               
                  8411 99 00
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XVI sadaļas 2.b) piezīmi un KN kodu 8411 un 8411 99 00 formulējumu.
                  Klasifikācija pozīcijā 8414 pie kompresoru daļām nav iespējama, jo turbīnas darbrats ir daļa, kas piemērota lietošanai vienīgi vai galvenokārt kopā ar pozīcijā 8411 minēto izplūdes gāzu turbīnu (sk. arī Harmonizētās sistēmas skaidrojumus (HS skaidrojumi) pozīcijai 8414, a) izņēmumu, un kombinētās nomenklatūras skaidrojumus (KN skaidrojumi) apakšpozīcijai 8414 90 00).
                  Tādējādi turbīnas darbrats ir klasificējams ar KN kodu 8411 99 00 pie gāzturbīnu daļām.
               
            
                  
                              2.
                           
                           
                              Turbīnas korpuss no parastā metāla, sastāv no dobuma turbīnas darbratam, atveres caurulei, kas paredzēta izplūdes gāzu ieplūdei, un atveres caurulei, kas paredzēta izplūdes gāzu izplūdei.
                              Korpuss ir turbīnas sastāvdaļa, kas ietver turbīnas darbratu, kurš ļauj tai pārvērst ienākošo motora izplūdes gāzu enerģiju rotācijas kustībā turbokompresora darbrata griešanai.
                           
                        Sk. 2. attēlu (1).
               
               
                  8411 99 00
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XVI sadaļas 2.b) piezīmi un KN kodu 8411 un 8411 99 00 formulējumu.
                  Klasifikācija pozīcijā 8414 pie kompresoru daļām nav iespējama, jo turbīnas korpuss ir daļa, kas piemērota lietošanai vienīgi vai galvenokārt kopā ar pozīcijā 8411 minēto izplūdes gāzu turbīnu (sk. arī HS skaidrojumus pozīcijai 8414, a) izņēmumu, un KN skaidrojumus apakšpozīcijai 8414 90 00).
                  Tādējādi turbīnas korpuss ir klasificējams ar KN kodu 8411 99 00 pie gāzturbīnu daļām.
               
            
         
      
                  
                     1. attēls
                  
               
               
                  
                     2. attēls
                  
               
            
                  
                     
               
               
                  
                     
               
            
         (1)  Attēli pievienoti tikai informācijai.